CELEX: 32020D1638
Language: hu
Date: 2020-11-05 00:00:00
Title: A Tanács (EU) 2020/1638 határozata (2020. november 5.) a Nemzetközi Kávészervezet Tanácsában az Európai Unió nevében elfogadandó álláspontról

2020.11.6.   
               
               
                  HU
               
               
                  Az Európai Unió Hivatalos Lapja
               
               
                  L 371/1
               
            
         A TANÁCS (EU) 2020/1638 HATÁROZATA
         (2020. november 5.)
         a Nemzetközi Kávészervezet Tanácsában az Európai Unió nevében elfogadandó álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Nemzetközi Kávémegállapodást (a továbbiakban: a megállapodás) az Unió a 2008/579/EK tanácsi határozattal (1) megkötötte, és a megállapodás 2011. február 2-án hatályba lépett.
                  
               
                     (2)
                  
                  
                     A megállapodás 48. cikkének (1) bekezdése értelmében a megállapodás az ideiglenes vagy végleges hatálybalépését követően tíz évig marad hatályban, kivéve, ha azt az említett cikkel összhangban meghosszabbítják vagy megszüntetik.
                  
               
                     (3)
                  
                  
                     A megállapodás 9. cikke értelmében a Nemzetközi Kávétanácsa (a továbbiakban: a Kávétanács) a Nemzetközi Kávészervezet legfőbb hatóságaként a megállapodás rendelkezéseinek végrehajtásához szükséges valamennyi feladat ellátásáért felelős szerv. A megállapodás 48. cikkének (3) bekezdése értelmében a Kávétanács dönthet a megállapodás lejárati idején túl történő meghosszabbításáról egy vagy több egymást követő időszakra, amelyek összesen legfeljebb nyolc évet tehetnek ki.
                  
               
                     (4)
                  
                  
                     2020. szeptember 11-én, a Nemzetközi Kávészervezet127. ülésén a Kávétanács jóváhagyta a 471. sz. határozatot a megállapodás egy évvel történő meghosszabbításáról.
                  
               
                     (5)
                  
                  
                     Tekintve a kávéágazat fontosságát számos tagállam számára és az Európai Unió gazdasága számára, az Unió érdeke, hogy részt vehessen a megállapodásban egy új megállapodás ideiglenes vagy végleges hatálybalépéséig.
                  
               
                     (6)
                  
                  
                     Helyénvaló meghatározni az Unió nevében a Kávétanácsban elfogadandó álláspontot, mivel a Kávétanácsnak a megállapodás meghosszabbításáról szóló határozatai az Unióra nézve kötelező érvényűek.
                  
               
                     (7)
                  
                  
                     A megállapodás 48. cikkének (3) bekezdése értelmében az Unió ellenezheti a Kávétanácsnak a megállapodás meghosszabbításáról szóló határozatát annak lejárta előtt,
                  
               ELFOGADTA EZT A HATÁROZATOT:
         
            1. cikk
            A Nemzetközi Kávétanácsban az Európai Unió nevében elfogadandó álláspont a következő:
            
                        a)
                     
                     
                        nem ellenezni a Kávétanácsnak a megállapodás egy évvel történő meghosszabbítására vonatkozó, a Kávétanács 127. ülésén jóváhagyott 471. sz. határozatban meghatározottak szerinti döntését;
                     
                  
                        b)
                     
                     
                        szükség esetén a Kávétanács következő ülésszakain a megállapodás meghosszabbításai mellett szavazni a megállapodás eredeti lejárati idején túl, összesen nyolc évet meg nem haladó időszakokra, vagy egy új megállapodás ideiglenes vagy végleges hatálybalépéséig, attól függően, hogy melyik következik be előbb.
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. november 5-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 2008/579/EK határozata (2008. június 16.) a 2007. évi Nemzetközi Kávémegállapodásnak az Európai Közösség nevében történő aláírásáról és megkötéséről (HL L 186., 2008.7.15., 12. o.).